**Aplicació web**

**de**

**gestió empresarial**

**David Castelló i Sergi Collado**

**Desenvolupament d’aplicacions web**

**Institut Montilivi**

**Curs 2013-2014**

**Introducció**

GESTICC-WEB és una aplicació de gestió empresarial. Aquesta permetrà tenir controlats els aspectes més generals de qualsevol empresa: els seus treballadors, clients, proveïdors, productes, serveis, entre d’altres que encara estan per determinar.

* **Objectius**

L’objectiu d’aquest projecte serà fer una aplicació que pugui utilitzar qualsevol empresa per tal de poder gestionar la mateixa. Aquesta serà una versió estàndard que serà modificada posteriorment segons les necessites i conveniències del nostre client.

Procurarem fer una aplicació segura, implementant sistemes de seguretat tal com connexió amb https al entrar a l’administració de l’aplicació, funcional, que compleixi les regles d’integritat de la informació, amb una interfície amigable i fàcil d’utilitzar per a l’usuari comú.

Com a objectiu secundari i personal intentarem donar continuïtat a aquesta aplicació, més enllà del projecte de final de curs, millorant-la per a intentar introduir-la en el món laboral i poder treure’n un benefici.

* **Que utilitzarem?**

Per a realitzar l’aplicació requerirem dels següent llenguatges:

* HTML i CSS per al disseny de l’aplicació.
* JavaScript i JQuery per a complementar el disseny i controlar els errors en entorn client, tant com fer un disseny que serveixi per a diferents dispositius i diferents resolucions de pantalla.
* PHP per a consolidar les dades a una base de dades i fer les operacions pertinents en entorn servidor.
* Base de dades, MySQL, per guardar i gestionar les dades de l’aplicació. La base de dades encara està en procés de creació però creiem que tindrem entre unes 20 i 30 taules.
* Utilitzarem un programa de versions per a tenir un control de l’aplicació, tal com a còpies de seguretat i poder treballar tots dos tenint la última versió de l’aplicació sense cap tipus de conflicte.
* Encara està per decidir quins protocols de seguretat utilitzarem.